મસ્કત, તા.19: એશિયન ચેમ્પિયન્સ ટ્રોફીમાં ભારતીય પુરુષ હોકીએ ધમાકેદાર પ્રારંભ કરીને પહેલા મુકાબલામાં ઓમાનની ટીમને 11-0 ગોલથી સજ્જડ હાર આપી છે. દુનિયાની પાંચમા નંબરની ટીમ ભારત સામે ઓમાનની ટીમના ખેલાડીઓ મેચમાં સતત સંઘર્ષમાં જોવા મળ્યા હતા. આ મેચમાં ભારત તરફથી દિલપ્રિત સિંહે શાનદાર હેટ્રિક કરીને 41મી, 55મી અને 57મી મિનિટે ગોલ કર્યા હતા. જ્યારે લલિત ઉપાધ્યાયે 17મી, હરમનપ્રિતે 21મી, નીલકાંત શર્માએ 22મી, મનદિપ સિંઘે 29મી, ગુરજંતસિંઘે 37મી, આકાશદિપે 49મી, વરૂણકુમારે 49મી અને ચિંગ્લેનસાનાસિંહે 53મી મિનિટે ગોલ કર્યા હતા.